དགོང་མོའི་ཆུ་ཚོདསྟེང་།བོད་ཀྱི་ཟློས་གར་བ་གྲགས་ཅན་ཐུབ་བསྟན་གྱི་འབྲས་དཀར་འཁྲབ་སྟོན་གྱིས་སྣེ་དྲངས་ཏེ་དགོང་ཚོགས་ཀྱི་དབུ་སྒོ་དངོས་སུ་ཕྱེས་པ་མ་ཟད།དེ་དང་ཆབས་ཅིག་སྒྱུ་རྩལ་ཆེད་མཁས་པ་དག་ལ་སོ་སོར་ཚེ་གང་ལེགས་གྲུབ་ཀྱི་གཟེངས་རྟགས་དང་ཕྱག་རྗེས་ལེགས་འབུལ་གྱི་གཟེངས་རྟགས།སྒྱུ་རྩལ་གྱི་མི་ཚེའི་གཟེངས་རྟགས་སོགས་རིམ་བཞིན་གནངས་ཏེ།རིག་རྩལ་འཁྲབ་སྟོན་གང་མང་རྒྱ་ཆེའི་ལྟ་མཁན་རྣམས་ཀྱི་མིག་མདུན་དུ་བཤམས་པ་དང་།གླུ་བ་གླུ་གར་རྒྱལ་དང་སྐྱིད་བྱམས་གཙོས་བདེ་མོ་ངག་གི་འགྱུར་ཁུགས་དང་སྙན་འཇེབས་ཀྱི་གླུ་སྐད་རེ་རེ་ཡུལ་དངོས་མི་ཚོགས་ལ་སྐྱེས་སུ་ཕུལ་བས།དགོང་ཚོགས་ཀྱི་མགོ་མཇུག་ཧྲིལ་བོར་དགའ་འབོད་ཀྱི་ཀི་སྒྲ་དང་ཐལ་མོའི་རྡེབ་སྒྲ་རྒྱུན་མ་ཆད།